നാരായണീയം/ദശകം മുപ്പത്തിയെട്ട്
<div class="prose">
<poem>

38.1
ആനന്ദരൂപ ഭഗവന്നയി തേƒവതാരേ
പ്രാപ്തേ പ്രദീപ്തഭവദംഗ നിരീയമാണൈഃ
കാന്തിവ്രജൈരിവ ഘനാഘനമണ്ഡലൈർദ്യാ-
മാവൃണ്വതീ വിരുരുചേ കില വർഷവേലാ

38.2
ആശാസു ശീതലതരാസു പയോദതോയൈ-
രാശാസിതാപ്തിവിവശേഷു ച സജ്ജനേഷു
നൈശാകരോദയവിധൗ നിശി മദ്ധ്യമായാം
ക്ലേശാപഹസ്ത്രിജഗതാം ത്വമിഹാƒവിരാസീഃ

38.3
ബാല്യസൃശാപി വപുഷാ ദധുഷാ വിഭൂതീ-
രുദ്യത്കിരീടകടകാംഗദഹാരഭാസാ
ശങ്ഖാരിവാരിജഗദാപരിഭാസിതേന
മേഘാസിതേന പരിലേസിഥ സൂതിഗേഹേ

38.4
വക്ഷഃസ്ഥലീസുഖനിലാനവിലാസിലക്ഷ്മീ-
മന്ദാക്ഷലക്ഷിതകടാക്ഷവിമോക്ഷഭേദൈഃ
തന്മന്ദിരസ്യ ഖലകംസകൃതാമലക്ഷ്മീ-
മുന്മാർജയന്നിവ വിരേജിഥ വാസുദേവ

38.5
ശൗരിസ്തു ധീരമുനിമണ്ഡലചേതസോƒപി
ദൂരസ്ഥിതം വപുരുദീക്ഷ്യ നിജേക്ഷണാഭ്യാം
ആനന്ദബഷ്പപുളകോദ്ഗമഗദ്ഗദാർദ്ര-
സ്തുഷ്ടാവ ദൃഷ്ടിമകരന്ദരസം ഭവന്തം

38.6
ദേവ പ്രസീദ പരപൂരുഷ താപവല്ലീ-
നിർലൂനദാത്ര സമനേത്ര കലാവിലാസിൻ
ഖേദാനപാകുരു കൃപാഗുരുഭിഃ കടാക്ഷൈർ-
ഇത്യാദി തേന മുദിതേന ചിരം നുതോƒഭൂഃ

38.7
മാത്രാ ച നേത്രസലിലാസ്തൃതഗാത്രവല്ല്യാ
സ്തോത്രൈരഭിഷ്ടുതഗുണഃ കരുണാലയസ്ത്വം
പ്രാചീനജന്മയുഗളം പ്രതിബോധ്യ താഭ്യാം
മാതുർഗിരാ ദധിഥ മാനുഷബാലവേഷം

38.8
ത്വത്പ്രേരിസ്തതദനു നന്ദതനൂജയാ തേ
വ്യത്യാസമാരചയിതും സ ഹി ശൂരസൂനുഃ
ത്വാം ഹസ്തയോരധൃത ചിത്താവിധാര്യമാര്യൈ-
രംഭോരുഹസ്ഥകളഹംസകിശോരരമ്യം

38.9
ജാതാ തദാ പുശുപസദ്മനി യോഗനിദ്രാ
നിദ്രാവിമുദ്രിതമഥാകൃത പൗരലോകം
ത്വത്പ്രേരണാത് കിമിവ ചിത്രമചേതനൈര്യദ്‌
ദ്വാരൈഃ സ്വയം വ്യഘടി സംഘടിതൈഃ സുഗാഢം

38.10
ശേഷേണ ഭൂരിഫണവാരിതവാരിണാƒഥ
സ്വൈരം പ്രദർശിതപഥോ മണിദീപിതേന
ത്വാം ധാരയൻ സ ഖലു ധന്യതമഃ പ്രതസ്ഥേ
സോƒയം ത്വമീശ മമ നാശയ രോഗവേഗാൻ